**Pesovár Ferenc Alapfokú Művészeti Iskola – Néptánc Suli**

**MÁKVIRÁG TÁBOR – ZSÓRY-ZSIBONGÓ-MEZŐKÖVESD
2017. 06. 26. – 2017. 07. 01.**

**Kedves Szülők!**

**Ezúton szeretnénk tájékoztatni Önöket a MÁKVIRÁG tábor tudnivalóiról:**

1.  A buszköltséget tartalmazza a befizetett 35.000 forint

2. Gyülekező: 2017. június 26-én, MINDENKINEK 8.30-kor a százhalombattai Konferencia Központ parkolójában. Indulás 9.00-kor.

3.      Hazaérkezés várható időpontja: 2017. július 01-én (szombaton), Százhalombattára 19.30. körül.

**Kérjük a Tisztelt Szülőket, hogy a táborozó gyerekek részére a mellékletben csatolt dokumentumot legkésőbb az utazás napján szíveskedjenek leadni kitöltve!**

**SZÜKSÉGES A KÖVETKEZŐ:**

* Amennyiben a gyermek rendszeres gyógyszerszedő, azt kérjük az adatlapján feltüntetni, valamint beszéljék meg a gyógyszerek adagolását a kísérőtanárral.
* Az utazáshoz narancssárga pesováros pólót kell felvenni.
* Az első közös étkezés az utazás napján a vacsorával kezdődik. Napi 3 étkezést biztosítunk, ezt kiegészítve délelőttönként teával és gyümölccsel, szükség szerint este zsíros kenyérrel. (Kérjük, hogy ne tegyenek a gyermekek szendvicsébe romlandó dolgokat, pl: paradicsom. Ne hozzanak magukkal cukros üdítőt, inkább ásványvizet. Ne hozzanak chipset, csokoládét és egyéb rágcsálnivalót. Helyette inkább gyümölcsöt.)
	+ - Kérjük, készüljenek olyan kulaccsal vagy műanyag palackkal, amit alkalmanként újra tudnak tölteni gyermekeik innivalóval.
* Ruházat: Elsősorban szabadidős ruhát kell csomagolni. Számítsanak a hűvösebb, esős időre is. (melegítő, pulóver, esőkabát, gumicsizma). Jó idő esetén strandra is megyünk a gyerekekkel, így senki ne hagyja otthon a fürdőruháját, és lehetőleg mindenkinél legyen legalább 2 db törülköző is. **SZÜKSÉGES A PRÓBARUHA ÉS A KARAKTER CIPŐ IS.** A lányoknak hajgumi és csat feltétlen szükséges!
* Az esti közlekedéshez elemlámpa, a foglalkozásokhoz füzet és írószerszám (az énekek lejegyzéséhez), udvaron használható játékok (tollas stb.), esetleg társasjátékok.
* Színes ceruzákat, zsírkrétákat, filctollat - színezéshez - üres papírokat, füzetet feltétlen hozzanak magukkal a gyerekek.
* **Kullancs- és szúnyogriasztó krém/spray, naptej!**
* Kérjük, hogy ne adjanak a gyerekeknek túl sok költőpénzt!
* Kérésünk, hogy a táborba a gyerekek lehetőleg ne hozzanak mobiltelefont, mert elveszhet és csak a probléma van vele**. Kérjük a Kedves Szülőket, hogy hagyják meg ennek az hét napnak az élményét a gyerekeknek.** (Egyébként egyfolytában csörögnek majd a telefonok, akiknek nem, az meg majd szomorkodik és így tovább). Higgyék el, a gyerekeknek is egyszerűbb, ha NYARALHATNAK és nem kell egyfolytában a telefont kapkodniuk, ezen felül kár elvenni a hazaérkezéskor a MESÉLÉS örömét, az élménybeszámoló feletti várakozást.

Információt kérhetnek a csoportvezető tanároktól, az induláskor egyeztetett időpontokban.

**Üdvözlettel:**

**A tábor szervezői ☺**